**Torshov Lilleborg menighetsråd**

**Vedtatt i møte i menighetsrådet 14.06.2017**

**STED OG DATO:** Lilleborg kirke torsdag 11.05.2017

**TIL STEDE**: **FORFALL:**

Unn Line Midttun Siv Hjellnes

Arne Holen Tsahai Gomwalk-Jacobsen

Olav R. Grøttum (gikk før sak MR 50/17) Kari Jordheim

Grethe Ryen Ingvild Nesheim

Inger Johanne Aas

Katja B. Frost

Harald Kjøl

Paul Aage Aasheim (fra sak MR 43/17)

Signe Fyhn

Marit Bunkholt (sak MR 42/17)

**Sekretær:** Eli Djupvik

**PROTOKOLLEN**

Alle vedtak er enstemmige, om ikke annet fremgår av den enkelte sak.

**TIL BEHANDLING:**

**Sak MR 42/17** Besøk av prost Marit Bunkholt

**Sak MR 43/17** Godkjenning av innkalling og dagsorden

**Sak MR 44/17** Godkjenning av protokoll for menighetsrådsmøtet 05.04.2017

**Sak MR 45/17** Oppfølging fra årsmøtet

**Sak MR 46/17** Høring: Forslag til nye regler for valg av menighetsråd,

bispedømmeråd og Kirkemøtet

**Sak MR 47/17** Lilleborg teatergruppe setter opp Bra mennesker i 2018

**Sak MR 48/17** Godkjenning av årsregnskap 2016

**Sak MR 49/17** Offerformål 2. pinsedag

**Sak MR 50/17** Orienteringssaker

**Sak MR 51/17** Eventuelt

**Saksliste:**

**Sak MR 42/17** Besøk av prost Marit Bunkholt

Moment fra samtalen:

Menighetens strategiplan og handlingsplan skaper rammer rundt kirken og gjør hovedmålene nære og strategiske utadrettede. Omorganiseringen skaper felles utfordring om hvordan bruke kirkene på en god måte. Prosten er særlig opptatt av forholdene for de ansatte. Alle kirkene i prostiet er det verdt å ta vare på. Bruk kirkene nok. Evt fristilling er smertefull. Bruk gudstjenestelivet nok. Her har det vært parallelle gudstjenester til nå, vil bli noe endret til høsten. Én gudstjenestefeirende menighet, samles ét sted, kan gudstjenesten styrke sammenslåingen?

Hvor er frivilligheten viktigst? Diakonene er viktige for koordinering av frivillige.

Utfordrende å lage ét miljø av to tidligere sokn, da den enkelte er mer knyttet til ét bygg og ét sted. Frivilligheten er mye knyttet til gudstjenestene.

Viktig å opprettholde gudstjenestelivet begge steder. Opplever ingen konkurranse innad i menighetsrådet. Vi har ingen definert soknekirke.

Det gjør noe med en å gå på gudstjenester i begge kirkene. Hvordan skal vi bli mer én menighet uten å møtes i gudstjenester og annet?

Er det et mål å bli én menighet? Hva med én menighet og to gudstjenester? Hva er det strategiske målet?

Fremdeles er omorganiseringen så ny at vi stort sett har fulgt «øvrigheta».

Vi har jobbet for å skape et fellesskap. Mange er mest knyttet til et bygg. Barnefamiliene veksler mer. Vi har jobbet med felles liturgi som skaper mer felles. Vi ønsker å opprettholde virksomhet i begge kirkene. Beskjæring i stab er en belastning for menighetsråd og frivillige. Se bl.a. på fattigdomsstatistikken med tanke på å forsvare to diakonhjemler.

For å være en menighet trenger vi oftere fellesgudstjenester, da møtes flere. Vi vil ikke ha færre prester. De har mye mer å gjøre enn kun gudstjenester. Fint med mer tid til å bruke mediene. Hva står kirken for.

Hvordan bruker vi ansatte best mulig? – og frivillige best mulig? Hva er helt avgjørende å gjøre lokalt? Hva gjør vi sammen? Hva slags relasjon skal prosten ha til alle menighetsrådene i prostiet? Ønsker senere et møte med alle menighetsrådslederne.

Ved sammenslåingen var det jevnstyrke i staben, så ble det beskjæringen og flere sluttet i Lilleborg. Legges det ene soknet ned på bekostning av det andre? Vi må ha bevissthet om to tidligere aktive sokn.

Sårbarheten ligger i Lilleborg. Samlokalisering av stab bør være et mål som må tas skrittvis. Kanskje kan frivillige betjene Lilleborg kirke?

Det oppleves skummelt i Lilleborg.

Vi må være realistiske ang bemanningen. Stillinger må besettes ved ledighet. Økonomistyringen i KFIO må bli bedre innen dette.

**Vedtak:** Samtalen tas til etterretning

**Sak MR 43/17** Godkjenning av innkalling og dagsorden

**Vedtak:** Innkalling og saksliste godkjennes.

Det ble meldt en sak til eventuelt.

**Sak MR 44/17** Godkjenning av protokoll for menighetsrådsmøtet 05.04.2017

**Vedtak:** Protokoll fra 05.04.2017 godkjennes.

**Sak MR 45/17** Oppfølging fra årsmøtet

Under årsmøtet ble det etterspurt om vi når ut til andre. Årsmeldingen er lite konkret på enkelte områder. Før neste årsmelding skrives vil vi lage en mal for rapportering på de ulike områdene.

Når den nye diakoniplanen foreligger vil diakonene bli invitert til menighetsrådet, også for å snakke om menighetens diakoni.

Man er ikke så optimistisk når det gjelder frivillighet i kirka, se på andre foreninger som sliter med rekrutteringen. Vi trenger ansatte som kan administrere frivillige.

**Vedtak:** Samtalen tas til etterretning

**Sak MR 46/17** Høring: Forslag til nye regler for valg av menighetsråd,

bispedømmeråd og Kirkemøtet

**Vedtak:** Paul Aage Aasheim innleder saken i en e-post-utveksling i

menighetsrådet hvor alle bidrar med sine innspill fram til neste møte.

Daglig leder sjekker muligheten for utsatt svarfrist.

**Sak MR 47/17** Lilleborg teatergruppe setter opp Bra mennesker av O. Braaten i 2018

Menighetsrådet synes det er flott at Grethe Ryen vil påta seg å sette opp nok en forestilling. Temaet i stykket passer også godt inn i nåtidas samfunnsdebatt.

**Vedtak:** Menighetsrådet støtter oppsetningen av Bra mennesker i Lilleborg teatergruppe i 2018. Vi kommer tilbake til tid for premiere.

**Sak MR 48/17** Godkjenning av årsregnskap 2016

**Vedtak:** Årsregnskap 2016 godkjennes.

**Sak MR 49/17** Offerformål 2. pinsedag

Det skal være prostigudstjeneste i Lilleborg kirke 2. pinsedag. Denne

gudstjenesten kommer i tillegg til tidligere oppsatt plan, og offerformål er ikke

tildelt. Det er menighetsrådets mandat å tildele offerformål.

**Vedtak:** Offeret 2. pinsedag går til Kirkens sosialtjeneste.

**Sak MR 50/17** Orienteringssaker

* Orientering fra vennskapsmenighetene
  + Sør-Sudan: sultkatastrofe, folk har flyttet tilbake til Dangaji, alle innsamlede offer og gaver er nå oversendt (koster høye gebyr lokalt å ta ut pengene)
  + Jerusalem: temakveld 26. april om livsvilkår for religiøse minoriteter i Midt-Østen, ungdomsledere fra oss sammen med kapellan Ellen Aasland Reinertsen besøker vennskapsmenigheten i Jerusalem i Kristi Himmelfartshelga, vil avholde et arrangement under Kirkeuka for fred i sept/ okt.
* Orientering fra stab
  + Kapellan Ellen Aasland Reinertsen har permisjon 15.05.-31.12. pga Olavstipend, vikar Hanne Slåtten
  + Det jobbes for mer prestevikar i høst (inntil 50%)
  + Prest ansettes i 50% på Lilleborg helsehus fra høsten av
* Orientering fra trosopplæringsleder
  + Tildelingsbrev våren 2017, se vedlegg
  + Møte i Trosopplæringsutvalget 15.05.
* Kode B avlyst ut sesongen. Planlegger nytt fremstøt i nytt format til høsten.
* Barnekor: Etter jazzmessa har det vært labert oppmøte (var prosjektkor), øver nå i Lilleborg parallelt med barnesang ut semesteret. En spørreundersøkelse på nett viste at de som har deltatt ønsker at koret skal fortsette, men få har mulighet for å hjelpe til med å lage mat og rydde. Motivasjonen for å la barnet gå i kor: barna liker å synge, foreldrene ønsker at de skal lære sanger med kristent innhold, bli kjent med kirken gjennom sang, fellesskap viktig. Ønsker å melde koret inn i KFUK/M pga deres sangbank. Planlagte opptredener: høst-takkefest i Lilleborg og julemessa.
* Mye folk på barnesang, samme gjelder babysang i begge kirker.
* Trosopplæringsplanen: revideringsarbeid starter medio mai.
* Påskevandring for 5-åringer 6. mars, bra oppmøte, cirka 11-12 femåringer pluss søsken og foreldre. Grundig evaluering av opplegget.
* Nettsidene: Mange søker informasjon her. De fleste søker seg til sidene våre via Google. Viktig å skrive inn søkerelaterte stikkord, så når enda bredere ut.
* Familiespeiding 23. april: 2 familier på fin, dog kald, tur til Huk. Ønsker å promotere dette tilbudet sterkere. Neste prosjekt: Overnattingstur før Kristi himmelfart. Årsmøte avholdes på denne turen.
* Første steg-messe: 15 babyer møtte i 1. mai-helga (av 175 døpte). Mange som ellers ikke kommer til kirka. Gudstjeneste med mange barn og mye folk.
* Nytt: lage navnebase på store barn som ønsker å delta som ministranter i gudstjenestene (tekstlesing, lystenning, kollektinnsamling, bønn), så langt ca 12 navn, planlegger ministrantkurs før sommeren så de kan bli med i sommergudstjenestene. Viktig og tydelig signal: også de store barna har en

naturlig plass i gudstjenestelivet.

* Positive tall for Nordre Aker prosti i kirkestatistikken
* Dugnad 29. april i Lilleborg og 6. mai i Torshov. Imponerende resultat.
* Gresset på oversiden av Torshov kirke klippes 3 ganger i sesongen
* Bydelsdagene 2017 12. mai på Haarklausplass

**Vedtak:** Orienteringene tas til etterretning.

**Sak MR 51/17** Eventuelt

Til neste møte: drøfting av utleieprisen på dagligstua i Lilleborg kirke.

Oslo, 12.05.2017

Unn Line Midttun Eli Djupvik

Leder i menighetsrådet Daglig leder